
40 Jaroj da Survival 


Ĉi-jare estas la 40-a datreveno de la apero de la disko Survival 
(Supervivo) de Bob Marley & The Wailers, eldonita de la disko- 
kompanioj Tuff Gongo kaj Island Records. La kantaĵoj de la disko 
pritraktas temojn rilataj al la tut-afrika solidareco kaj per ĝi Bob 
Marley, la jamajka rastafaria kantisto, faras tutklaran alvokon por 
preni la armilojn cele la abolicon de la dominado kaj la tiraneco 
kontraŭ la afrikaj popoloj, kiuj tiutempe suferis pro la ekzisto de la 
apartisma reĝimo aŭ rasa segregacio en kelkaj afrikaj ŝtatoj. Tiel, Bob 
Marley kantis: So arm in arms, with arms, we’ll fight this little 
struggle. ‘Cause that’s the only way we can overcome our litte 
trouble”. (Tiel, brako apud brako, kun armiloj, ni luktos en ĉi tiu 
malgranda lukto. Jen la sola solvo pere de kiu ni povos superi nian 
malgrandan problemon). 



Kovrilo de la disko Survival de la jaro 1979 

La ĉefa kantaĵo sur la disko estas Zimbabwe, omaĝe al tiu 
afnka lando, kiu tiutempe ankoraŭ nomiĝis Rodezio kaj en ĝi regis la 
rasa segregacio kontraŭ la nigra popolo. Ci tiun kantaĵon mem, poste 
oni ludis okaze de la festoj dum la sendependiĝo de Zimbabvo en la 
jaro 1980 kaj nuntempe ĝi ankoraŭ estas konsiderata kiel ne-oficiala 
himno de la ŝtato. 

E1 la veksilologia vid-punkto tio plej grava de la disko Survival 
estas la fakto, ke sur la kovrilo aperas 48 flagoj, 47 el ili de afrikaj 
ŝtatoj plus unu de Oceanio, konkrete de Papuo Nov-Gvineo. Ne ĉiuj 
afrikaj landoj aperas surkovrile, tiel, mankas la standardoj de 
Kaboverdo, Eritreo (kiu tiutempe ne estis sendependa ŝtato), Libio, 
Namibio (tiama sudafrika kolonio) kaj Sudafriko mem, kie ankaŭ regis 
la rasa segregacio. 




Standardo de Papuo Nov-Gvineo, la sola ne-afrika flago 
aperanta sur la kovrilo de la disko. 


Rilate Zimbabvon, kiel dirite, sur la kovrilo ne aperas la nacia 
flago, komprenebla afero ĉar en tiu jaro (1979) la teritorio ricevis la 
nomon Rodezio, kaj ĝi ne estis agnoskata de la internacia komunumo 
pro la apartismo de la lokaj aŭtoritatuloj. Tamen, Zimbabvo ne estas 
forgesata sur la kovrilo, tiel estas videblaj la flagoj de la du plej gravaj 
politikaj partioj kiuj luktis kontraŭ la rasa segregacio, ili estis la partio 
ZANU (Zimbabva Afrika Nacia Unuiĝo) kaj ZAPU (Zimbabva Afrika 

Flago de la politika partio ZANU 


Flago de la politika partio ZAPU 



Flago de Zimbabvo post la 
sendependiĝo en la jaro 1980 


Do, estas tempo denove aŭskulti antikvajn kantaĵojn, festi pro 
la fakto, ke nuntempe la rasa segregacio ne ekzistas kiel politika 
sistemo en Afriko kaj ankaŭ vidi kiel la flagoj ŝanĝis, ĉar kelkaj el tiuj 
flagoj aperantaj sur la kovrilo de la disko jam ne ekzistas. 


Notu la novan adreson de nia revuo: 
cordoba @ esperanto. ac 

Flagoj de Indianio 


Trenton LUCAS 

Indianio estas ŝtato en la 
mez-okcidenta Usono. Gi situas 
inter Ilinojso kaj Ohio, sude de la 
Grandaj Lagoj. La unua flago de 
Indianio estis ne-oficiala. Gi estis 
blua kampo kun la ŝtata sigelo en la 
centro kaj la nomo de la ŝtato. 

La ŝtata sigelo estis simbolo 
de idealoj de la 19-a jarcento pri la 
limo. La setlanto tranĉanta la 
arbon malsupren reprezentis 
civilizacion forigante la limon. La 
bubalo estis ofta simbolo de la limo 
kaj ĝia kurado okcidenten celis 
simboli la randon de la limo moviĝanta okcidenten dum setlantoj 
eniĝis. 

La jaro “1816” ankaŭ aperas skribita sur la siĝelo, ĉar en tiu 
jaro Indianio aliĝis al Usono kiel ĝia 19-a ŝtato. 

La nunan Indianian flagon oni aprobis en la jaro 1917 fare de la 
Indiania ŝtatleĝaro. La flago havas bluan fonon kun ora torĉo kaj 19 
oraj steloj. La torĉo kaj la radioj reprezentas la iluminadon. La steloj 
reprezentas la 19 ŝtatojn en la momento de la agnosko de Indianio kiel 
ŝtaton. La eksteraj 13 steloj reprezentas la originalajn 13 ŝtatojn, la 5 
internaj reprezentas tiujn 5 novajn ŝtatojn post la fondintaj kaj la plej 
granda stelo super la torĉo reprezentas la ŝtaton Indianio, kies nomo 
aperas skribita super la torĉo. 

La kolora skemo -oro sur blua fono- estas ofta en usonaj ŝtataj 
flagoj. Indianio estis frua adoptanto de ĉi tiu kolora sistemo. Tamen 
multaj flagoj, uzantaj ĉi tiun koloron, aperigas nur la ŝtatan sigelon sur 
blua fono. La flago de Indianio estas ankoraŭ tre malsimila al flagoj 
de aliaj ŝtatoj. La basketbala teamo de la ŝtato, la Indiana Pacers, 
adoptis ĉi tiun koloron, kiu plifortigas sian unuiĝon al la ŝtato en 
popola konscio. 

Oni sugestas, ke la flago puvos esti plibonigita per la forigo de 
la nomo de la ŝtato. Ja, flagoj celas komuniki la identecon de la ento 
kiun ili reprezentas sen-vorte. Nenio perdiĝus, se la ŝtato forigus la 
nomon sur la flago kaj homoj ankoraŭ rekonus ĝin kiel apartenanta al 
Indianio. 

Multaj urboj en Indianio kreis siajn proprajn flagojn. Mi ne 
pritraktas ĉiujn urbajn flagojn ĉi tie, sed jen almenaŭ parta rigardo al 
urbaj flagoj de la ŝtato. 

Indianopolo 



La flago de Indianopolo havas bluan fonon kaj blankan krucon. 
Sur la centro aperas ruĝa rondo enhavanta stelon. Indianopolo estas 
konata kiel la “Cirkla Urbo” (“Circle City” en la angla), pro la 
urbocentro aranĝita laŭ rondo ĉirkaŭ la Monumento al Soldatoj kaj 
Maristoj. Indianio estas konata kiel la “Vojkruciĝo de Ameriko”, kaj 
la kruco kaj rondo estas probabla referenco al tio, ironia fakto: la 
vojkruciĝo origine menciita per ĉi tiu alnomo estas la kruciĝo de 
usonaj ŝoseoj 40 kaj 41 -kiu fakte situas en Terre Haute sed ne en 
Indianopolo (alie Terre Haute ne havas urban flagon). La koloroj 
blanka, blua kaj ruĝa estas inspiritaj de usona flago. Do, jen bone 
desegnita flago, la ekvilibro estas tre alloga kaj la elementoj kuniĝas 
bone kaj ili havas signifojn. 

Fort Wayne 

Fort Wayne, fakte estis fortikaĵo dum granda parto de sia 
historio. Francoj konstruis komercan provizejon por komerci kun la 
myaamia vilaĝo Kekionga. Angloj prenis la fortikaĵon post la Sepjara 
Milito kaj ili donis novan nomon Fort Miami, derivita el la tribo 

Myaamia, tamen ekzistas neniu rilate kun Miami en Florido. Usono 
kaptis la lokon post la Usona Revolucio, kaj renomis ĝin per “Anthony 
Wayne -Freneza-“ laŭ li estis konata. La urbo kreskis ĉirkaŭ la 
fortikaĵo en la fruaj tagoj de Usono. 



La flago de la urbo havas bluan fonon kun blanka cirklo en la 
centro kaj blankaj linioj por dividi la flagon laŭ tri partoj. Ĉiu parto 
enhavas ruĝajn simbolojn: la kapo de amerika indiĝeno, por reprezenti 
Kekionga\ lili-floro por reprezenti la francojn kaj fine baŭmanta leono 
por reprezenti la anglojn. La ruĝa fortikaĵo en la centro kompreneble 
reprezentas la komencon de la urbo kiel fortikaĵo. La uzo de la kapo 
de amerika indiĝeno por reprezenti Myaamia de la popolo Kekionga 
povas ŝajni stranga, tamen ekzistas precedento pri ĉi tio en usonaj 
simboloj. Oni povus rigardi la flagon de la American Indian 
Movement kiel eble plej taŭga ekzemplo, kvankam kompare al la flago 
de Fort Wayne povas ŝajni kulturan taŭgecon, kiu estas temo lasita al 
aliaj eldonaĵoj. La flago denove prenas la kolorojn el la usona flago. 

Vincennes 

La urbeto Vincennes havas tre riĉan historion. Ĝi estis frua 
fortikaĵo apud la river Wabash, kaj ĝi estis grava komerca loko uzita 

de francoj, angloj kaj usonanoj, simila al tiu de Fort Wayne. Kiam 
Indianio estis nur usona teritorio, Vincennes estis la ĉefurbo kie 
kunvenis la teritoria registaro. Kiam Indianio fariĝis ŝtato, oni 
translokigis la ĉefurbon, unue al urbeto Corydon, kaj poste al la nove 
konstruita Indianopolo, sed Vincennes restis kiel grava urbo. Hodiaŭ 
ĝi estas pli malgranda urbo, tamen kun granda historio. 



La flago de Vincennes estas simila al tiu de Indianopolo pro la 
kolora skemo, la fono kaj la blanka kruco, kiu estas similaj en ambaŭ 
flagoj. Tamen la centra parto de la kruco ne estas ronda sed kvadrata. 
La ruĝa lili-floro reprezentas la ffancan fondiĝon de Vincennes. 

Bedaŭrinde, sur la flago ankaŭ aperas skribaĵo, kio 
malsimiligas ambaŭ standardoj. La dezajno de la flago de Vincennes 
ŝajne estas pli malbela ol tiu de Indianopolo. Sur la flago aperas la 
nomo de la urbo, la jardo de la fondiĝo kaj granda litero V en la centro. 

Rilata al Vincennes estas la flago de George Rogers Clark. La 
nomo de la standardo devenas de usona oficiro dum la Usona 
Revolucio, kiu flirtis la flagon ĉe Fort Sackville, post la konkero de la 
fortikaĵo al la britoj. Li mem ne desegnis ĝin, sed probable li ja uzis 
ĝin dum la batalo. 

Oni ne scias, kial la flago uzas ruĝan kaj verdan kolorojn. 
Anekdotaj evidentaĵoj sugetas, ke la flago celis esti reale ruĝa kaj 

blanka, tamen la sola ŝtofa materialo disponebla estis verda, kaj pro 
tio oni aldonis ruĝajn bendojn. 



Oni diras ankaŭ, ke la dezajno celis referenci antaŭan pacan 
traktaton subskribita kun la lokaj indiĝenaj triboj, dum kiu oni 
interŝanĝis ruĝan kaj verdan vitro-bidojn. Tamen, tio kio estas tute 
certa, estas la fakto, ke kiam la milico de Clark prenis Fort Sackville, 
la estonta Vincennes, ĉi tiu flagon oni flirtigis por montri, ke la 
fortikaĵo nun estis usona. 

Lafayette 

Temas pri malgranda universitata urbo, fama pro la 
Universitato Purdue. La urba flago ne estas la plej belaspekte 
desegnita flago en ĉi tiu listo. 

La fono celas esti blanka. La blua koloro celas reprezenti la 
riveron Wabash, dum la ruĝaj trianguloj emas elvoki la grekan literon 
Delta kaj simboli ekvilibron. La koloran skemon oni prenis el la 
koloroj de la flago de Usono kaj de Indianio. Mi ne ŝatas ĉi tiun flagon, 
ĉar mi ne loĝas en Lafayette, mi supozas, ke tio ne estas grava al mi, 
tamen ĉi tiu flago bezoras redesegnadon. La entuta dezajno estas 
alkroĉita kaj malorda. La ora stelo regas multe super la aliaj 
elementoj. La blua “rivero” estas tro stiligita laŭ mia opinio, kvankam 
mi komprenas, ke la rivero Wabash estas grava por la historio kaj 
kulturo de la urbo. La ruĝaj anguloj simple ne estas bone akceptitaj 

r kaj la signifo estas tro ĝenerala por posedi ajnan realan signifon rilate 
la urbon. Jen ekzemplo pri kiamaniere oni ne devas desegni urban 
flagon. 



» 


Indianio, vojkruciĝo en Ameriko 


VENTO estas la sola revuo en esperanto kiu 
pritraktas flagosciencajn aferojn. 
Kunlaboru kun ni ! 

Aliaj Esperanto-flagoj 

Ni ĉiuj konas la tradician esperanto-flagon, tiu kreita en 
Bulonjo-ĉe-maro (Francio) kelkaj monatoj antaŭ la okazigo de la Unua 
Universala Kongreso de Esperanto en la jaro 1905. De tiu originala 
dezajno, tio estas verda tuko, havanta en la supra maldekstra angulo 
blankan kvadraton kun verda stelo, naskiĝis aliaj rilataj al Esperanto- 
movado mem, sed pli proksime al iu faka asocio aŭ movado ene de la 
Esperanto-familio. Ni vidu kelkajn el ili: 

• La SAT-flago 

Sennacieca Asocio-Tutmoda (SAT) fondiĝis en lajaro 1921, kiel 
la organizaĵo de la Laborista Esperanto-movado. Gi ekfunkciis en 
tempo kiam floris la bolŝevisma revolucio en Rusio kaj ĝi reprezentas 
la maldekstran laboristan branĉon de la Esperanto-movado. Ĝia ĉefa 
celo estas uzi la internacian lingvon Esperanto por atingi la celojn de 
la internacia proletaro. Do, la standardo de SAT tre similas al tiuj 
uzataj de la proletaj asocioj tra la tuta mondo. 




Verŝajne, la unua bildo kie aperas verda stelo kaj ruĝa tuko 
estas ĉi tiu poŝtkarto, eldonita de la propra SAT dum la 20-aj jaroj de 
la pasinta jarcento, tio estas, kelkaj jaroj post la fondiĝo de la asocio. 

Tie oni asertas, ke per ruĝa savilo proletoj savas la dronantan verdan 
stelon. 



• La GLAT-komunuma Esperanto-flago 

GLAT estas akronimo, kiu nomas la komunumon de gejoj, lesboj, 
ambaŭseksemuloj kaj transgenruloj. La GLAT-movado en Esperantio 
organiziĝis en la jaro 1977, tiam fondiĝis la Ligo de Samseksamaj 
Geesperantistoj. En tiu momento la ĉefaj simboloj de ĉi tiu internacia 
movado estis la greka litero lambdo, uzata de lesboj kaj rozkolora 
triangulo ĉefe uzata de gejoj. Ĉi tiu triangulo unuamomente estis 
insigno kreita de la nazioj por distingi al viraj samseksemuloj kaj aliaj 
“kontraŭmoralecaj delituloj”. En la 7-a jardeko de la pasinta jaro, ĝi 
estis revivigita kiel simbolo de protesto kontraŭ homofobio. 

La Ligo de Samseksamaj 
Geesperantistoj unuigis ambaŭ 
simbolojn al verda stelo kaj ĉi tiu estas 
la simbolo de la asocio. 

Unu jaron post la fondiĝo de la geja branĉo de la Esperanto- 
movado oni ekuzis en Kalifornio (Usono) novan flagon okaze de la 
gejfieraj paradoj de San-Francisko en la jaro 1978. Unuamomente sur 
ĝi aperis 8 koloraj bendoj, reprezentantaj la diversecon de la 
samseksema komunumo. En 1979 el tiuj koloroj fine restis nur 6. 

La esperantistaj GLAT-anoj unuigis ambaŭ flagojn, tio estas la 
GLAT-flago kaj tiu esperantista, kun la jena rezulto: 



★ 



• La Katolika Esperanto-flago. 

Intemacia Katolika Unuiĝo Esperantista (IKUE) fondiĝis en la jaro 
1910 en Parizo (Francio), kadre de la Unua Katolika Esperanto- 
Kongreso. Frue oni ekuzis kiel simbolon de la asocio verdan stelon 
kun blanka greka kruco ene de ĝi. Tiu blanka kmco fariĝis lastatempe 
du-kolora: flava kaj blanka, honore al la koloroj de la flago de 
Vatikano. 



Verda stelo sur eldonaĵo 
de IKUE en la jaro 1939 


Nuntempa verda stelo 
uzata de IKUE 

La standardo uzata de ĉi tiu religia asocio estas tute simila al 
tiu de la Esperanto-movado, tamen ene de la verda stelo aperas tiu 
greka dukolora kruco. 



• La Jurista Esperanto-Flago. 

Kadre de la Ĝenerala Asembleo de Intemacia Jurista Esperanto- 
Asocio (IJEA), okazigita dum la Universala Kongreso de Esperanto 
en Nitra (Slovakio) en la jaro 2016, oni aprobis la novan logotipon kaj 
standardon de la jura asocio de la Esperanto-komunumo. 

La simbolo de IJEA estas verda stelo kun blanka pesilo kaj glavo 
aperanta ene de ĝi. Ĉi tiuj atributoj apartenas al la romia diino Justico, 
ekvivalento de la greka diino Temiso, kiu estas la alegoria personigo 
de la morala forto en juraj sistemoj. 

Okaze de tiu renkontiĝo oni aprobis ankaŭ la uzon de la standardo 
de la asocio, kiu egalas al la Esperanto-flago, tamen la verda stelo 
aperanta sur ĝi estas egala al la logotipo de IJEA. La aŭtoro de ambaŭ 
simboloj estas la portugala esperantisto, ankaŭ prestiĝa veksilologisto, 
Antonio Martins-Tuvalkin. 

Logotipo kaj Standardo de Internacia Jurista Esperanto-Asocio 



Esperanto-flagoj flirtas okaze de la 104-a Universala Kongreso de Esperanto 
Lahti (Finnlando) julio - 2019 

Lastaj informoj pri Flagoj 


Malpermesita la uzo de la “Olda Flago” en Sudafnko. 


La pasintan monaton aŭguston la Supera Tribunalo de Gauteng, en 
Sudafriko juĝis, ke la eksa oficiala flago de Sudafriko, tiu kiu flirtis 
dum la apartisma reĝimo en tiu lando, estas ligita al la ideo pri rasa 
segregacio kaj ĝi diskonigas malamajn sentojn. 

Kvankam Sudafriko havas novan standardon ekde la jaro 1994, kelkaj 
sudafrikanoj montras tiun eksan simbolon ĉefe okaze de sportaj ludoj 
aŭ de renkontiĝoj publikaj aŭ privataj. 










La juĝisto Phineas Mojapelo juĝis, ke “montri publike kaj senbaze 
tiun flagon diskonigas apogan mesaĝon al rasismo, al blankhaŭt-rasa 
hegemonio kaj al la submetiĝo de la nigra popolo”. Laŭ la juĝo la 
signifo de la oldaflago (tiel, ĝi estas konata la eksa sudafrika flago), 
povas esti komprenata kiel apogo al rasismo fare de la sudafrika socio. 
Do, ties uzo nur povas okazi por montri al novaj generacioj tion kio 
okazis dum la jaroj kiam regis la apartismo, sed tute ne por dividi la 


nunan socion. 

Nov-Zelando plendis pro la dezajno de la aŭstralia| 


Flagoj de Aŭstralio kaj Nov-Zelando estas tre similaj. En ambaŭ 
standardoj, sur blua fono, aperas la brita flago kaj stelaro reprezentanta 
la konstelacion Suda Kruco. Nur malsimilas la koloroj kaj formoj de 
la steloj, kune kun la aperigo de alia pli granda stelo sur la aŭstralia 
flago. 

Antaŭ kelkaj monatoj la nov-zelanda ĉefministro, S-ro Winston 
Peters, petis al Aŭstralio ĉesi la kopiadon de la nov-zelanda flago kaj 
petis la kreon de nova dezajno por la aŭstralia standardo. Peters 
sciigis, ke “ili devus ŝanĝi sian flagon kaj agnoski la fakton, ke ni uzis 
unue tiun dezajnon”. 

La flago de Nov-Zelando estas uzata ekde la jaro 1902, tio estas, 50 
jaroj antaŭ la oficiala agnosko de la nuna aŭstralia standardo. 



Aŭstralio 


Nov-Zelando 





veksilologia revuo en esperanto, VENTO 


Ĉu flagoj aŭ mapoj? 

La flagoj de Nauruo, Sankta Lucio kaj Kanaria Insularo 


Se flago estas iamaniere la reprezentado de lando sur tolo, oni 
povas aserti, ke nenio pli taŭga ol aperigi la geografian realaĵon de tiu 
lando sur la flago mem. Ci tio povas okazi per du malsimilaj manieroj: 
unue, aperigi ekzakte la mapon de la teritorio sur la flago, kiel tiuj 
standardoj de Cipro aŭ de Kosovo. 


♦ 


Kosovo 

Alie, oni povas uzi formojn kaj kolorojn, ne necese la mapon, 
por vidigi geografie tiun landon sur la flago. Ni vidu kiamaniere oni 
povas fari tion kaj konkrete rilate 3 flagojn: tiuj de Nauruo, Sankta 
Lucio kaj Kanaria Insularo. 

Ne hazardas, ke tiuj tri teritorioj temas pri insuloj aŭ insularo. 
E1 la geografia vidpunkto, insulo estas la teritorio plej taŭga por aperigi 
ĝin ene de dezajno. Ni vidu nun tiujn insulojn kaj ties flagojn. 

• NAURUO 

Temas pri insula lando de Oceanio, situanta en Mikronezio, tuj 
apud la ekvatora linio kaj konsistanta en unu insulo. La lando havas 
10.000 loĝantojn apartenantaj al 12 triboj. La ĉefa ekonomia de 
Nauruo estis la fosfata minejo, hodiaŭ elĉerpitaj. 

Ni vidu nun la flagon kaj ankaŭ mapon de Nauruo. 



Cipro 

Flago kaj satelita mapo de Nauruo. Ĉu ne similas ambaŭ? 

Videblas, do, ke la blua koloro reprezentas la Oceanon Pacifckan. La 
flava centra linio rilatas al ekvatora linio kaj sub ĝi troviĝas la insulo 
Nauruo mem. La insulo aperas reprezentita per 12-pinkta stelo, pro la 
fakto, ke la insulo havas 12 ĉefajn tribojn. La stelo (insulo) havas 
blankan koloron pro la fosfato, la ĉefa mina rimedo de la insulo. 


• SANKTA LUCIO 

Sankta Lucio estas malgranda ŝtato ĉe la Karibia Maro. Reale 
temas pri unu sola insulo, ĝi troviĝas norde de Sankta Vincento kaj la 
Grenadinoj kaj sude de la insulo Martiniko. 

Se paroli pri geografio, kiel dirite, Sankta Lucia troviĝas meze de 
la Karibia Maro, temas pri insulo kun belegaj sablaj plaĝoj kaj el ĉiuj 
punktoj de la insulo estas videbla la montoj Pitonoj, monda heredaĵo 
de UNESKO. Kaj kio pri la standardo? 

Nu, meze de blua fono aperas triangulo tute simila al la formo de 
la plej granda monto Pitono. Ene de la triangulo aperas jenaj koloroj: 
flava, reprezentanta la belajn sablajn plaĝojn de la insulo; blanka kaj 
nigra, kiuj reprezentas la rasojn al kiuj apartenas la enloĝantaro de la 
insulo. 

Flago kaj geografiaj vidindaĵoj de la 
insulo Sankta Lucio. 

Ĉu la flago ne similas al mapo de la 
insulo? 


*; Sankta 
«T; LudO 



• KANARIAINSULARO 

Temas pri hispana regiono, kiu situas en la Oceano Atlantiko, 
proksimume je 100 kilometroj de la saharaj sablaj dezertoj en Afriko. 

Se paroli pri la flago de la Kanaria Insularo, temas pri 3 vertikalaj 
bendoj kun koloroj blanka, blua kaj flava. 



Mapo kaj flago de 
Kanaria Insularo 

Laŭ eblas vidi sur la mapo, Kanaria insularo troviĝas okcidente 
de la sahara dezerto, meze de la Atlantika Oceano. Tio videblas sur 
mapo kaj ankaŭ sur la flago. 

Kompreneble, ne temas pri la solaj flagoj en la mondo kiuj 
montras geografie la landojn reprezentataj, sendube kelkaj aliaj tiun 
rolon plenumas. Sed jen taŭgaj ekzemploj por komprenigi, pere de 
simbolo, la geografian realecon de teritorio. 



La fotografaĵo de niaj legantoj 



En ĉiuj plaĝoj oni uzas la flagojn ruĝan, flavan aŭ verdan por montri 
ĉu estas permesite aŭ ne bani en la plaĝo. Lastatempe ankaŭ aperis 
alia standardo por sciigi pri la ĝena ekzisto de meduzoj en la plaĝo. 
Jen ĝi. 

Fotis Jose Maria Rodriguez Hemandez. Monato aŭgusto 2019 en la 
plaĝo Valdelagrana de El Puerto de Santa Maria (Kadizo) Hispanio. 

Simboloj de Andaluzio 




Alejandro Burgos Escalante 


Andaluzio estas aŭtonoma komunumo en la sudo de Hispano. 
E1 la politika vidpunkto ĝi estas konsiderata kiel historia nacio de la 
hispana ŝtato. La simboloj de Andaluzio estas rimarkindaj, ĉar ili 
havas influojn de jarcentoj pasintaj. Unue, ni analizu la flagon: 



Flago de Andaluzio sen blazono 



La flago havas tri samlarĝajn striojn: du estas verdaj kaj la 
cetera estas blanka. Kial la flago havas tiajn kolorojn? Blas Infante, 
la patro de la andaluzisma politika movado, verkis, ke la ideo de la 
andaluzia flago kaj ties koloroj ŝuldiĝis al la flagoj portataj de virinoj 
dum manifestacio. Tamen, li klarigis, ke la elekto de la koloroj havas 
historiajn kialojn. Tiel, post la venko de la almohadoj en la batalo de 
Alarcos, sur la minareto de la ĉefa moskeo de Sevilo, flirtis verda flago 
(koloro de la islamo) kune kun alia blanka por festi tiun venkon. 



Flago de la virinoj de la 
komunumo de Casares. 

Nu, la blazono de Andaluzio estas ankaŭ tre speciala. Ĝi 
baziĝas sur tiu de la urbo Kadizo, en la sudo de Andaluzio. 



Blazono de Kadizo Blazono de Andaluzio 


Sur la blazono de Andaluzio aperas jenaj skribaĵoj: sube, 
“Andaluzio per si, por Hispanio kaj la Homaro”; kaj supre, “Sinjoro 
Herkulo fondinto” (ĉi-lasta moto en la latina lingvo). Ene de ĝi aperas 
du leonoj kune kun Herkulo kaj du kolonoj. Kial aperas Herkulo sur 
la blazono? Jen la kialo: la heroo Herkulo (Heraklo por la grekoj) 
diiĝis kaj li tiel atingis la senmortecon. Tamen, antaŭ tio, li devis 
plenumi dekdu malagrablajn taskojn. Unu el ili estis ŝteli la gregon de 
Geriono, tri-kapa monstro, kiu regnis la ekstreman okcidentan 
regionon de la mondo. Tiu lando estas Andaluzio. 

Ankaŭ estas uzataj aliaj flagoj kaj blazonoj, jen kelkaj el ili: 


Simpligita blazono uzita de la 
Andaluzia Aŭtonoma Administracio. 


















Logotipo uzata de la Andaluzia Registaro 



Flago uzata de la sendependendisma 
andaluzia movado. Gi estas konata kiel 
Arbonaida 



Naciisma flago kun tarŝiŝa stelo 


Flago de la Junulara Sekcio 
de la Andaluzisma Partio 



Flago de la Andaluzisma Partio 

Vortoj pri Flagoscienco 




Alejandro Burgos Escalante. 


En flago-scienco estas grave scii la signifon de la koloroj. Pro 
tio, jene mi klarigas la signifon de kvin koloroj uzataj en flagoj kaj 
blazonoj 


ORO 

Ĉi tiu koloro estas, laŭ kelkaj spertuloj, la “plej nobla” el la 
heraldikaj koloroj. 



Flago de Vatikano (1929 - nun) 

RUĜO 

La koloro de la sango. Ĝi estas la plej sankta koloro de ĉiuj 
revoluciuloj, maldekstrulaj progresemaj fortoj kaj de la internacia 
laborista movado. 




Flago de Sovetunio (1922-1991) 

NIGRO 


Ĝi estas de antikvaj tempoj la koloro de piratoj kaj de tristo. 
Pirato estas ankaŭ, laŭ la intemaciaj kontraktoj, ĉiuj, kiuj misuzas 
fremdan flagon. 



Pirata flago Jolly Roger 


VERDO 

Kiel simbolo de espero, ĝi estas la koloro de esperantistoj. Kun 
verda stelo en kvadrata kantono ĝi estas laŭ decido de la Unua 
Universala Kongreso en Bulonjo-ĉe-maro en la jaro 1095, la flago de 
la internacia Esperanto-movado. 

BLANKO 

Ĉi tiu koloro montras la apelon por interpacigo de militantaj 
taĉmentoj. 



Esperanto-flago. La verda koloro simbolas la esperon, tiu blanka la pacon kaj 
neŭtralecon kaj la kvinpinta stelo la kvin kontinentojn. 

La Angulo de la Blazonoj: MOZAMBIKO 

La ĉefa elstaraĵo de la 
mozambika blazono estas la fakto, 
ke ĝi estas unu el la malmulegaj 
landaj emblemoj en la mondo, sur 
kiu aperas moderna armilo. Jesja, 
sur aliaj blazonoj, kiel tiu de 
Gvatemalo, aperas antikvaj 
pafiloj, ĉar tiuj estis la armiloj 
uzitaj okaze de la sendependiĝo de 
tiu centramerika ŝtato en la jaro 
1821. Laŭ tiu sama principio, tiuj 
ŝtatoj kiuj atingis sian liberecon 
antaŭ kelkaj jardekoj aŭ eĉ ĵuse, 

povus aperigi pli modernajn pafilojn, kiel tankojn, misilojn, ktp. 
Verdire tio tute ne oftas kaj eĉ povus ŝajni kiel malkongrua. Malgraŭ 
ĉi tio, sur la mozambika blazono aperas aŭtomata pafilo, temas pri la 
fusilo Kalaŝnikov, kreita en la jaro 1947 de la rusa armeo. 

Ĉi tiun simbolon oni pritraktas sur la mozamibka konstitucio 
de la jaro 1990, ĝuste sur la artikolo 194-a. La blazono prezentas 
oranĝ-koloran fonon kiu finiĝas supre kiel dento-rado. Ene de la 
blazono aperas monto apud maro, super kiu lumas la suno. La monton 
kovras blanka malferma libro; super ĉi ĉio estas kruciĝantaj sarkilo 
kun tiu modema pafilo. La komponaĵon kadras sukerkanaj tigoj 
maldekstren kaj maiza dekstren, envolvitaj ambaŭ per mĝa rubando, 
kiu havas sube la nomon de la ŝtato en la portugala lingvo. Supre, inter 
la tigoj, situas ruĝa kvinpinta mĝa kaj flava stelo. 

Kio pri la signifo de ĉi tiuj elementoj aperantaj sur la blazono? 

La tigoj signifas riĉecon; la dento-rado simbolas la laboristan 
klason kaj la industrion; la libro, klerigadon; la sarkilo, la kamparanan 

klason kaj agrikulturon; la moderna pafilo simbolas la defendo de la 
patrujo. La ruĝa stelo signifas spiriton de internacia solidareco de 
homoj de Mozambiko kaj la ruĝa suno, la kreon de nova vivo por la 
mozambika popolo. 



Ankaŭ sur la gvatemala blazono aperas pafilo, 
kvankam ĝi datiĝas de la 19-a jarcento. 

La apero de pafilo sur la blazono de Mozambiko ekigis debaton 
en la jaro 2005 inter la registaro kaj la ĉefa opozicia partio. Tiel, la 
partio RENAMO metis demandon pri ŝanĝo de la ŝtata simbolaro, cele 
la forigon de la fusilo el la nacia blazono. Laŭ la opozicia partio, la 
naciaj simboloj estis akceptitaj en alia historia momento, kiam oni 
luktis armile cele la sendependiĝon, tamen pro la nova realo tiuj 
simboloj devus malaperi. 



Flago de Mozambiko 

Mallongaj Informoj pri la Asocio V.E.N.T.O. 

i*' 

Dank’al la Aŭstria Nacia Biblioteko, Esperanto-fako, ni sukcesis trovi 
la verkon “Heraldiko kaj Veksilologio: Terminaro en Esperanto”, 
kies aŭtoro estis la ĉeĥa Jaroslav KLEMENT, eldonita de Ĉeske 
Budejovice, loka grupo de ĈEA, en la jaro 1973. 

Kompreneble la verko bezonas aktualigon kaj plibonigon rilate 
desegnaĵojn, tamen ĝi povas utili kiel starto-punkto por eldoni 
estontece novan kompletan libron pri veksilologio, ĉefe vortaro. 
VENTO deziras meti je la dispono de kiu ajn interesito pri 
veksilologio tiun prestiĝan verkon, do se Vi deziras havi kopion de tiu 
verko ne hezitu peti ĝin al ni kaj ni havigos kopion de la libro rete al 
Vi. Nia adreso cordoba@esperanto.ac 

Memoru, ke V.E.N.T.O. (Veksilologia EsperaNtista Tutmonda 
Organizo) deziras esti la faka asocio de Esperanto-Movado rilatanta 
al flagoscienco. Por atingi tion ,ni bezonas almenaŭ 25 interesitoj. Por 
aparteni al VENTO estas necesaj nek kotizo, nek kompromisoj. 

Por aliĝi vi nur devas sendi mesaĝon tiu-sence al nia adreso. 


Ni elstaras la TTT-paĝon de nia amikino Cristina BOLLINI, 
http://www.feniks.it/Flagoj.aspx 

Tie, nia itala samideanino aperigas informojn pri la signifo de 
granda kvanto da naciaj flagon en lingvoj itala kaj esperanto. Do, se 
vi deziras pasi bonajn momentojn dum legado de veksilologiaj aferoj, 
ne hezitu viziti tiun ret-paĝon. 


FLAGA HUMURO 




































Elektu vian preferan torton por 
festi nian unuanjaron apud 
niaj legantoj. 













































